text: [{"text_idx": "#000005", "text": "Gindrama nga Pagbasa sa Biblia"}, {"text_idx": "#000011", "text": "\u201cSa tanan nga Griegong pilosopo, si Plato ang may daku nga impluwensia kon ngaa ginapatihan subong ang impierno.\u201d\u200b\u2014Histoire des enfers (The History of Hell), ni Georges Minois, pahina 50."}, {"text_idx": "#000013", "text": "\u201cGinatudlo sang Simbahan nga may impierno. Pagkapatay sang mga tawo nga nakahimo sing grabe nga sala, ang ila kalag nagadiretso dayon sa impierno kag ginapaantos sa \u2018walay katapusan nga kalayo.\u2019 Sa impierno, indi na gid nila makaupod ang Dios, kag amo ini ang pinakagrabe nga silot.\u201d\u2014Catechism of the Catholic Church, 1994 nga edisyon, pahina 270."}, {"text_idx": "#000015", "text": "\u201cKay ang buhi nakahibalo nga mapatay sila, apang ang patay wala makahibalo sang bisan ano, . . . kay sa Sheol nga imo ginakadtoan walay buluhaton ukon pahito ukon ihibalo ukon kaalam.\u201d\u2014Manugwali 9:5, 10."}, {"text_idx": "#000016", "text": "Ang Hebreong tinaga nga Sheol, nga nagapatuhoy sa \u201clugar sang mga patay,\u201d gin-translate nga \u201cimpierno\u201d sa iban nga Biblia. Ano ang ginapakita sini nga teksto sa kahimtangan sang mga patay? Nagaantos bala sila sa Sheol para bayaran ang ila mga sala? Wala, kay \u2018wala sila makahibalo sang bisan ano.\u2019 Amo nga sang nag-antos sing grabe nga balatian ang patriarka nga si Job, nagpakitluoy sia sa Dios: \u201cKabay pa kuntani nga tagoon mo ako sa Sheol.\u201d (Job 14:13) Ngaa abi mangabay si Job nga taguon sia sa Sheol ukon impierno, kon ginapaantos diri sing dayon ang mga tawo? Ginapakita sini nga teksto nga ang impierno isa ka kinaandan nga lulubngan sang katawhan kag wala diri sing bisan ano pa nga hilikuton."}, {"text_idx": "#000017", "text": "Rasonable gid nga ang impierno isa lamang ka lulubngan kay nahisanto ini sa ginasiling sang Kasulatan. Bisan ano pa ka grabe ang sala sang isa ka tawo, mabatas ayhan sang mahigugmaon nga Dios nga paantuson sia sing walay katapusan? (1 Juan 4:8) Kon ang kalayuhon nga impierno isa ka butig nga panudlo, ti kamusta naman ang panudlo nga ang tanan nga maayo nga tawo mapalangit?"}, {"text_idx": "#000018", "text": "Wala ginapaantos sang Dios ang mga tawo sa impierno"}, {"text_idx": "#000020", "text": "Si Jesus may \u2018mga yabi sang Lulubngan,\u2019 pero may yabi bala sia sa linaw nga kalayo?"}]